title: Vallenato
text: Ar vallenato zo un doare-seniñ eus Colombia, ha da gentañ-penn eus arvor ar Mor Karib, e proviñs kozh Padilla (hiriv rannet etre meur a zepartamant). Levezonet eo gant enbroidi europat, evel an Alamaned a zegasas an akordeoñs da Riohacha, La Guajira, e dibenn an XIXvet kantved.
  
  Douaroniezh
  Kavell ar sonerezh a vije e proviñs kozh Padilla (hiriv kreisteiz La Guajira, hanternoz Cesar ha reter Magdalena) hag un doare damzisheñvel eus Bolívar, Sucre ha Córdoba. Hiziv avat eo un doare-seniñ broadel er vro, ha klevet e vez kenkoulz all bremañ e Venezuela, Panamá, Ecuador ha Mec'hiko.
  
  Orin 
  Dont a ra an anv eus El Valle (an draonienn), dre ma teufe ar vallenato eus kêr Valledupar (diwar Valle de Upar).
  
  Liesdoare
  Meur a zoare vallenato zo, ken e vez lavaret an anv-se un tamm eus n'eus forzh petra gant ma vo akordeoñs e-barzh. Koulskoude, hervez ar c'hiz kozh, n'eus nemet pevar doare : ar paseo, merengue, puya ha son. Levezonet eo an tonioù-se gant luskoù karib hag afrikan koshoc'h egeto, gwrizioù spagnol zo ivez. Eus ar meskaj ez eus deuet ur sonerezh a zo broadel, hervez kalz a dud er vro, kenkoulz evel cumbia.
  
  Kanerien
  Sed un nebeud kanerien  ha sonerien vallenato: 
  
   Romualdo Brito, 
   Guillermo Buitrago, 
   Alejo Duran, 
   Diomedes Díaz, 
   Enrique Díaz, 
   Luis Enrique Martínez
   Lorenzo Morales
   Jorge Oñate
   Rafael Orozco Maestre
   Abel Antonio Villa
   Emiliano Zuleta 
   Ana del castillo
   Jesús Manuel Estrada
  
  Liammoù diavaez
   Isabel Sofía Picón, 13 vloaz, o seniñ vallenato gant an akordeoñs: [], hag [].
  
  Pennadoù kar 
   Guillermo de Jesús Buitrago Enríquez
   Rafael Escalona
   Emiliano Zuleta
   Roberto Torres
  
  vallenato